Source: http://uki01.hosting.documenta.fi/kokous/20122170-3.HTM
Timestamp: 2013-05-20 19:14:19+00:00

Document:
Poistuminen | Toimielimet | Nuoriso- ja liikuntalautakunta | Pöytäkirja 24.01.2012
Nuoriso- ja liikuntalautakuntaPöytäkirja 24.01.2012 Pykälä 3
Nuoriso- ja liikuntalautakunta
Nuoriso- ja liikuntapalvelujen strategia vuosille 2012-2016
NUOLI § 49 Uudenkaupungin nuoriso- ja liikuntapalveluilla on ollut oma strategia vuodesta 2004. Voimassaolevan strategian painopisteitä ovat olleet uusikaupunkilaisten liikunnan lisääminen sekä uusikaupunkilaisille nuorille hyvän elämän mahdollistaminen.
Nuoriso- ja liikuntapalvelujen strategian uusimiseksi on tehty jo useamman kuukauden valmistelevaa pohjatyötä. Haastava ja tulevaisuuteen suuntaava hyvä strategia on tärkeä työkalu mm. nuoriso- ja liikuntatoimen henkilöstölle.
Nuoriso- ja liikuntapalvelujen strategiaan vuosille 2012-2016 vaikuttavia asiakirjoja ovat nuorisolaki, liikuntalaki, Uudenkaupungin strategia 2009-2016 / Uusikaupunki - uutta energiaa, nuoriso- ja liikuntapalvelujen strategia 2006-2012, hallintosääntö (kvalt. 15.6.2009 § 108), nuoriso- ja liikuntapalvelujen talousarvio ja taloussuunnitelma, Uudenkaupungin liikuntatutkimus (nuoriso- ja liikuntaltk. 15.11.2011 § 45), avustusten jakoperusteet (nuoriso- ja liikuntaltk. 9.2.2011 § 4), voimassaoleva hinnoittelu, liikuntaharrastuksen lisääminen työryhmän tulokset (nuoriso- ja liikuntaltk. 20.12.2010 § 48) ja Uudenkaupungin kouluterveystutkimus (koulutusltk. 15.12.2011).
Nuoriso- ja liikuntapalvelujen uutta strategiaa valmistellaan nuoriso- ja liikuntalautakunnassa kahdessa osassa; joulukuussa 2011 käsitellään palvelutuotantoa ja tammikuussa 2012 olosuhteita ja sisäiseen käyttötalouteen vaikuttavia tekijöitä. Lisäksi nuoriso- ja liikuntatoimen henkilöstökokouksissa valmistellaan strategiaa omalta osaltaan kuin myös nuorisovaltuustossa.
LisätietojaNuoriso- ja liikuntatoimenjohtaja Tuija Suominen,
Puh. (02) 8451 5268 tai 050 - 3020 688
Opetus- ja kulttuuritoimenjohtaja Inkeri Parviainen, Puh. (02) 8451 5230 tai 050 - 5686 231
Ehdotus: Nuoriso- ja liikuntalautakunta kuulee nuoriso- ja liikuntatoimen henkilöstön esitykset palvelutuotannosta sekä opetus- ja kulttuuritoimenjohtajan selvityksen kouluterveystutkimuksesta. Edelleen lautakunnassa keskustellaan uuden strategian päälinjoista ja suuntauksista.
Kokouksessa kuultiin nuoriso- ja liikuntatoimenjohtaja Tuija Suomisen, nuorisokuraattori Heidi Klubb-Ylilaurin, etsivä nuorisotyöntekijä Markus Paavolan, erityis- ja terveysliikunnanohjaaja Heidi Vuoren, Liikkuvat koulut -hankkeen liikunnanohjaaja Juha Teräsvasaran sekä opetus- ja kulttuuritoimenjohtaja Inkeri Parviaisen esitykset.
Juhani Konttinen saapui kokoukseen tämän pykälän aikana klo 18.40 ja Vesa Kiertokari klo 18.50.
Pia Klotz poistui kokouksesta tämän pykälän aikana klo 20.50.
NUOLI § 3 Nuoriso- ja liikuntalautakunnan budjetista käytännön asiakaspalvelun palvelutuotannon osuus on n. 15 % (ulkoinen käyttötalous; toimintakate n. 350 000 €). Sisäisten palvelujen, jotka nuoriso- ja liikuntatoimi ostaa hallinto- ja kehittämiskeskukselta on n. 85 % (sisäinen käyttötalous; toimintakate n. 2 milj. €). Sisäiset palvelut koskevat kiinteistönhoitoa, puhtaanapitoa, ulkoliikuntapaikkojen hoitoa sekä talous- ja henkilöstöhallintoa että tietohallintopalveluja.
Nuoriso- ja liikuntalautakunnan strategian käsittely jatkuu siten, että helmikuun kokouksessa käsitellään luonnos sekä lopullinen strategia vuosille 2012-2016 hyväksytään maaliskuun kokouksessa.
Lisätietoja Nuoriso- ja liikuntatoimenjohtaja Tuija Suominen,
Puh. 050 - 3020 688
Ehdotus: Nuoriso- ja liikuntalautakunta kuulee hallinto- ja kehittämiskeskuksen asiantuntijoiden esitykset sisäisten palvelujen tuotannosta. Edelleen lautakunnassa keskustellaan uuden strategian päälinjoista ja suuntauksista.
Päätös: Kokouksessa kuultiin vs. rakennusinsinööri Rami Arolan, siivoustyönjohtaja Saila Koiviston ja vihertyönjohtaja Päivi Luotosen esitykset palvelutuotannoista, joita heidän hallinnonalansa tuottaa nuoriso- ja liikuntatoimelle.
Vesa Kiertokari saapui kokoukseen tämän pykälän aikana klo 18.45.
Vs. rakennusinsinööri Rami Arola poistui kokouksesta tämän pykälän aikana klo 19.45, siivoustyönjohtaja Saila Koivisto saapui tämän pykälän aikana klo 19.00 ja poistui klo 20.15 sekä siivoustyönohjaaja Eija Huttunen poistui kokouksesta tämän pykälän aikana klo 20.15.

References: § 49
 § 108
 § 45
 § 4
 § 48
 § 3